**ΕΣ (2017-0..)**

**ΕΓΓΡΑΦΟ ΣΥΖΗΤΗΣΗΣ ΑΝΑΦΟΡΙΚΑ ΜΕ ΠΡΟΤΕΙΝΟΜΕΝΕΣ ΤΡΟΠΟΠΟΙΗΣΕΙΣ ΣΤΟΝ ΠΕΡΙ ΤΗΣ ΠΑΡΕΜΠΟΔΙΣΗΣ ΚΑΙ ΚΑΤΑΠΟΛΕΜΗΣΗΣ ΤΗΣ ΝΟΜΙΜΟΠΟΙΗΣΗΣ ΕΣΟΔΩΝ ΑΠΟ ΠΑΡΑΝΟΜΕΣ ΔΡΑΣΤΗΡΙΟΤΗΤΕΣ ΝΟΜΟ ΤΟΥ 2007**

Στα πλαίσια εναρμόνισης της Οδηγίας (ΕΕ) 2015/849 του Ευρωπαϊκού Κοινοβουλίου και του Συμβουλίου της 20ής Μαΐου 2015 σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες ή για τη χρηματοδότηση της τρομοκρατίας, την τροποποίηση του κανονισμού (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου, και την κατάργηση της οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου και της οδηγίας 2006/70/ΕΚ της Επιτροπής (‘η 4η Ευρωπαϊκή Οδηγία’) στο εθνικό μας δίκαιο, κυκλοφορεί το παρόν Έγγραφο Συζήτησης για την υποβολή σχολίων/απόψεων.

Για σκοπούς εναρμόνισης με την 4η Ευρωπαϊκή Οδηγία τροποποιείται ο περί της Παρεμπόδισης και Καταπολέμησης της Νομιμοποίησης Εσοδών από Παράνομες Δραστηριότητες Νομός του 2007 (‘ο Νόμος’) όπου έχουν συμπεριληφθεί οι πρόνοιες της 4ης Ευρωπαϊκής Οδηγίας και έχουν εξασκηθεί οι διακριτικές ευχέρειες που ορίζονται στην εν λόγω οδηγία.

Οι διακριτικές ευχέρειες της 4ης Ευρωπαϊκής Οδηγίας και ο τρόπος που έχουν εξασκηθεί φαίνονται στα ακόλουθα άρθρα:

|  |  |  |
| --- | --- | --- |
| **Αρ.** | **Άρθρα 4ης Ευρωπαϊκής Οδηγίας** | **Άρθρα Τροποποιητικού**  **Νόμου** |
|  | 2(1)(3)(ε) | 2Β |
|  | 2(2) | Δεν εξασκήθηκε |
|  | 2(3) | Δεν εξασκήθηκε |
|  | 3(6)(α)(i) | 2(1) πραγματικός δικαιούχος |
|  | 4(1) | Δεν εξασκήθηκε |
|  | 12 | 63(3)(α) |
|  | 14(2) | 62(2) |
|  | 14(3) | 62(3) |
|  | 15 | 63(1) |
|  | 25 | 67(1) |
|  | 26(2) | 67(2)(β) |
|  | 30(5) | 61Α(6) |
|  | 30(9) | 61Α(9) |
|  | 31(4) | Δεν εξασκήθηκε |
|  | 34(1) | Δεν εξασκήθηκε |
|  | 40 | 68(3) |
|  | 45(9) | 68Ε |
|  | 58(2) | Δεν εξασκήθηκε |
|  | 59(2)(ε) | 59(6)(α)(ii) |
|  | 59(3)(α) | 59(6)(β)(i) |
|  | 59(3)(β) | 59(6)(β)(ιi) |
|  | 59(4) – πρόσθετα είδη διοικητικών κυρώσεων  59(4) – ανώτερες διοικητικές χρηματικές κυρώσεις | 59(6)(v)  Δεν εξασκήθηκε |

Ο προτεινόμενος τροποποιητικός Νόμος επισυνάπτεται ως **Παράρτημα Α**.

**Ως εκ τούτου, παρακαλείστε όπως υποβάλετε τα σχόλια/απόψεις σας για τον τροποποιητικό Νόμο και πιο συγκεκριμένα για τον τρόπο εξασκήσεως ή πρόθεσης εξασκήσεως των ανωτέρων διακριτικών ευχερειών, σε έγγραφο τύπου Word, μέχρι την 1η Ιουνίου, 2017 στην αντίστοιχη ηλεκτρονική διεύθυνση, ως ακολούθως:**

1. **Για την Επιτροπή Κεφαλαιαγοράς Κύπρου στην ηλεκτρονική διεύθυνση** [**legal@cysec.gov.cy**](mailto:legal@cysec.gov.cy)**.**
2. **Για τον Σύνδεσμο Εγκεκριμένων Λογιστών Κύπρου στην ηλεκτρονική διεύθυνση** [**compliance@icpac.org.cy**](mailto:compliance@icpac.org.cy)**.**
3. **Για τον Έφορο Ασφαλειών στην ηλεκτρονική διεύθυνση** [**insurance@mof.gov.cy**](mailto:insurance@mof.gov.cy)**.**
4. **Για τον Παγκύπριο Δικηγορικό Σύλλογο στην ηλεκτρονική διεύθυνση** [**amldep@cybar.org.cy**](mailto:amldep@cybar.org.cy)**.**
5. **Για την Εθνική Αρχή Στοιχημάτων στην ηλεκτρονική διεύθυνση** [**ifiakkou@nba.gov.cy**](mailto:ifiakkou@nba.gov.cy)**.**
6. **Για την Κεντρική Τράπεζα Κύπρου στην ηλεκτρονική διεύθυνση** [**bsrd.compliance@centralbank.cy**](mailto:bsrd.compliance@centralbank.cy)**.**
7. **Για Κτηματομεσίτες στην ηλεκτρονική διεύθυνση** [**mokas@mokas.law.gov.cy**](mailto:mokas@mokas.law.gov.cy)**.**

**Το θέμα του μηνύματος ηλεκτρονικού ταχυδρομείου θα πρέπει να έχει την ακόλουθη μορφή: «*Έγγραφο Συζήτησης (2017- …) – όνομα Οργανισμού, Νομικού ή Φυσικού Προσώπου που υποβάλλει τα σχόλια/απόψεις*».**

Σημειώνεται ότι οφείλουμε σαν κράτος μέλος της Ευρωπαϊκής Ένωσης να εναρμονιστούμε με την 4η Ευρωπαϊκή Οδηγία το αργότερο έως τις 26 Ιουνίου 2017.

Εκδόθηκε στις 25 Μαΐου, 2017.